ไฟแนนซ์ทูเดย์
‘การที่เราเคยพ่ายแพ้ สักวันหนึ่งมันจะกลายเป็น สิ่งที่มีค่ามหาศาลต่อเรา’
3 พ.ค. 2555

‘การที่เราเคยพ่ายแพ้ สักวันหนึ่งมันจะกลายเป็น สิ่งที่มีค่ามหาศาลต่อเรา’
...ในที่สุด เกริก วณิกกุล รองผู้ว่าการธนาคารแห่งประเทศไทย (ธปท.) ก็ยอมรับว่าสินเชื่อซอฟต์โลน 3 แสนล้านบาท มีปัญหาจนต้องหารือร่วมกันระหว่าง ธปท.กับสถาบันการเงินที่ได้รับจัดสรรโควตาไปให้ เพราะไม่ได้รับความนิยม จนป่านนี้มียอดปล่อยสินเชื่อจริงยังอยู่ในระดับต่ำเพียง 3,000 ล้านบาท 




...555 เหตุผลที่หยิบยกมาหารือกัน เพราะเป็นเรื่องของระบบเทคโนโลยีสารสนเทศ (ไอที) ที่ยังคงมีปัญหาอยู่บ้าง จึงเชื่อว่าจะเป็นเพียงช่วงแรกเท่านั้น และจะสามารถแก้ไขได้ในอนาคต พร้อมคาดว่าเดือน พ.ค.นี้ ยอดปล่อยสินเชื่อน่าจะปรับตัวดีขึ้น
เมื่อหมอวินิจฉัยโรคว่าเป็นแบบนี้ อย่าหวังว่าสินเชื่อดอกเบี้ยต่ำที่สู้อุตส่าห์ออกเป็น พ.ร.ก.เฉพาะขึ้นมาจะสัมฤทธิผล เพราะโรคที่เกิดขึ้นเป็นเรื่องการพิจารณาการปล่อยกู้ การพิจารณาความเสี่ยงและวิเคราะห์สินเชื่อในสินเชื่อนี้เป็นตามปกติ ไม่ใช่พิเศษที่เป็นบายพาสในการช่วยเหลือสำหรับคนที่ป่วย
...แม้รัฐบาลจะเพิกเฉย แต่สำนักงานการตรวจเงินแผ่นดินดูจะเอาจริงเอาจังกับเรื่องคนผิดที่ทำให้รัฐเสียหาย จึงทำหนังสือถึง นริศ ชัยสูตร อธิบดีกรมธนารักษ์ กล่าวว่า ให้ชี้แจงการดำเนินการเอาผิดกับผู้บริหารข้าราชการที่ให้รัฐเสียหายจากการพัฒนาที่ราชพัสดุ โครงการหมอชิต ซึ่งมีปัญหาทำให้กรมธนารักษ์จ่ายค่าก่อสร้างฐานรากอาคารที่จอดรถไฟฟ้า สถานีขนส่งหมอชิตให้กับบริษัท ระบบขนส่งมวลชนกรุงเทพ (บีทีเอส) กว่า 1,000 ล้านบาท ว่ามีผู้บริหารหรือข้าราชการคนไหนที่ทำให้เกิดความเสียหายบ้าง และกรมธนารักษ์ดำเนินการอย่างไร ไปถึงไหน ปรบมือให้ดังๆ สักหน่อยซิพี่น้องไทย
งานนี้มีอดีตอธิบดีกรมธนารักษ์ที่เกษียณอายุราชการไปแล้ว และปัจจุบันเป็นมือไม้วางแผนให้รัฐบาลปูแดงต้องหนาวกายแน่นอน